**Všeobecne záväzné nariadenie obce Nedožery – Brezany č. 1/2005, ktorým sa ustanovuje miesto na vylepovanie volebných plagátov v obci Nedožery – Brezany počas volebnej kampane do Európskeho parlamentu, na prezidenta Slovenskej republiky, do Národnej rady Slovenskej republiky, Trenčianskeho samosprávneho kraja, orgánov samosprávy obce a pri konaní referenda**

*Obec Nedožery – Brezany v zmysle ustanovenia § 6 a 11, ods. 4 písm. g) zákona č. 369/1990 Zb. o obecnom zriadení v znení neskorších predpisov* ***v y d á v******a****toto Všeobecne záväzné nariadenie obce Nedožery – Brezany , ktorým sa ustanovuje miesto na vylepovanie volebných plagátov v obci Nedožery – Brezany počas volebnej kampane do európskeho parlamentu, na prezidenta Slovenskej republiky, do Národnej rady Slovenskej republiky, Trenčianskeho samosprávneho kraja, Orgánov samosprávy obce a pri konaní referenda*

**ČI. 1**

**Účel nariadenia**

*Toto všeobecne záväzné nariadenie ustanovuje miesto na vylepovanie volebných plagátov politických strán, koalícií a ďalších subjektov oprávnených viesť volebnú kampaň (ďalej len „oprávnené subjekty“) v obci Poluvsie počas volebnej kampane do Európskeho parlamentu na prezidenta slovenskej republiky, do Národnej rady Slovenskej republiky, Trenčianskeho samosprávneho kraja, orgánov samosprávy obce a pri konaní referenda.*

**ČI. 2**

**Miesto na vylepovanie volebných plagátov**

 *Na verejných priestranstvách a zariadeniach v majetku obce počas volebnej kampane je možné vylepovať volebné plagáty iba na jestvujúcich tabuliach s označením Oznamy nachádzajúcich sa :*

*Časti obce Nedožery - železničná stanica*

 *-autobusová zastávka-dolný koniec*

 *-ul. V.B.Nedožerského č. 114*

 *V časti obce Brezany- pred obchodom Jednota*

 *Na ostatných obecných priestranstvách je vylepovanie volebných plagátov zakázané.*

**ČI. 3**

**Vylepovacia činnosť a údržba vylepovacích plôch**

 *Vylepovanie volebných plagátov a údržbu vylepovacích plôch počas volebnej kampane na určenej ploche si zaisťuje oprávnený subjekt na vlastné náklady.*

 *Zodpovednosť za obsah volebných plagátov má oprávnený subjekt.*

**ČI. 4**

**Kontrola dodržiavania ustanovení a sankcie**

 *Kontrolu dodržiavania ustanovení všeobecne záväzného nariadenia vykonávajú poverení pracovníci obecného úradu, poslanci obecného zastupiteľstva a hlavný kontrolór obce.*

 *Za porušenie tohoto všeobecne záväzného nariadenia môžu byť fyzické osoby postihnuté v zmysle zákona číslo 372/1990 Zb. o priestupkoch v znení zmien a doplnkov.*

 *Starosta obce môže za porušenie ustanovení tohto všeobecne záväzného nariadenia právnickým osobám uložiť pokutu až do výšky 200 000,- Sk v zmysle ustanovenia § 13 ods. 9 písm. a) zák. č. 369/1990 Zb. o obecnom zriadení v znení zmien a doplnkov.*

 *Oprávnenia iných orgánov podľa osobitných predpisov nie sú týmto všeobecne záväzným nariadením dotknuté.*

**ČI. 5**

**Záverečné ustanovenia**

 *Toto všeobecne záväzné nariadenie bolo schválené uznesením obecného zastupiteľstva v Nedožeroch – Brezanoch číslo 9/2005 dňa 19. 10. 2005.*

 *Toto všeobecne záväzné nariadenie nadobúda účinnosť 4. 11. 2005.*

Jozef R e g i n a

Starosta obce

Vyvesené : 19. 10. 2005

Zvesené : 3. 11. 2005